Roskilde Kloster
Roskilde Kloster, 
 Den Skeel-Iuel-Braheske Stiftelse, oprettet 1974 ved en sammenlægning af Roskilde Adelige Jomfrukloster (stiftet 1699 af Niels Rosenkrantz' enke, Berte Skeel, og Niels Juels enke, Margrethe Ulfeld) og Odense Adelige Jomfrukloster (stiftet 1717 af Karen Brahe). Klostret yder bolig for både kvinder og mænd, enlige og ægtepar, og har til huse i bygninger, der stammer fra 1500-t., opført hvor tidligere Sortebrødreklostret lå.